Они од вас који ме знају, знају колико сам страствен
у вези са приближавањем граница свемира.
Тако да, када сам добио прилику да светском стручњаку гравитације
омогућим искуство нулте гравитације, то је било невероватно осећање.
И желим да вам испричам ту причу.
Први пут сам га упознао преко ”Аркон Икс” награде која се додељује за геномику.
То је такмичење у коме се друга по реду награда додељује
првом тиму који успе да секвенцира 100 људских генома за 10 дана.
Имамо нешто под називом Геном 100 -
100 особа које секвенцирамо као део тога.
Крег Вентер председа овим догађајем.
Упознао сам професора Хокинга
и рекао ми је да је његов сан да путује у свемир.
И рекао сам, ”Ја вас не могу тамо повести,
али вас могу повести у зону бестежинског стања, зону нулте гравитације.”
А, он је моментално рекао, ”Апсолутно, да.”
Једини начин да се нулта гравитација искуси на Земљи
је заправо параболичним летом, бестежинским летом.
Имате авион, прелетите преко и у бестежинском сте стању 25 секунди.
Када се вратите доле, тежите два пута више.
То радите изнова.
Можете достићи осам, десет минута бестежинског стања -
тако је НАСА дуго времена тренирала своје астронауте.
Наумили смо да ово постигнемо.
Требало нам је 11 година да почне да ради.
И објавили смо да ћемо да поведемо на лет Стивена Хокинга.
Једна владина агенција и једна авио компанија су нам реклe
да смо луди и да то не радимо, да ћемо га убити.
(Смех)
Али, он је желео да иде.
Доста смо радили на свим потребним дозволама.
И након шест месеци седели смо у Свемирском центру Кенеди.
Имали смо конференцију за штампу
и објавили нашу намеру да изведемо параболу нулте гравитације
и пружимо му 25 секунди нулте гравитације.
И ако прође стварно добро, можда урадимо и три параболе.
Питали смо га зашто жели да оде горе и ово уради.
Оно што је рекао, је по мом мишљењу јако дирљиво.
Рекао је, ”Живот на Земљи је у непрестани ризик
од истребљења путем катастрофе...
Ја мислим да људска раса нема будућност ако не оде у свемир.
Стога желим да охрабрим јавни интерес за свемир.”
Одвели смо га у Свемирски центар Кенеди,
унутар возила НАСЕ, па кроз задња врата авиона за нулту гравитацију.
Око 20 људи је донирало новац -
сакупили смо 150,000 долара донација за децу -
и ти донатори су летели са нама.
Неколи вас TEDовaца овде.
Имали смо целу екипу за интензивну негу.
Имали смо четири доктора хитне помоћи и две сестре у авиону.
Надгледали смо кисеоник у његовој крви, његове откуцаје срца, као и крвни притисак.
Све је било спремно за хитан случај.
Хвала богу, нико није желео да науди овом светски знаном стручњаку.
Полетели смо са писте за
полетање и слетање спејс шатлова.
Мој партнер Бајрон Лихтенберг и ја
смо га пажљиво пустили и нулту гравитацију.
Када је био у њој, пустили смо га
да искуси како бестежинско стање стварно изгледа.
После те прве параболе, знате,
доктор је рекао да је све одлично. Он се осмехивао, а ми смо рекли, ”Напред”.
Урадили смо и другу параболу.
(Смех)
(Аплауз)
И трећу.
(Аплауз)
Заправо смо, у част Сер Исаку Њутну ставили и јабуку да лебди,
јер професор Хокинг има исто професорко место на Кејмбриџу
које је припадало Исаку Њутну.
Урадили смо и четврту и пету и шесту.
(Смех)
И седму и осму.
А овај човек не изгледа као 65-годишњи човек везан за инвалидска колица.
(Смех)
Био је толико срећан.
Живимо на драгоценом драгуљу,
а током нашег животног века се селимо са ове планете.
Молим вас да нам се придружите у овој легендарној авантури.
Хвала вам пуно.
(Аплауз)